text: Indgår historisk partnerskab
  20 december 2012 kl. 17.33
  Dansk Industri og Vejen Kommune indgik i dag et historisk partnerskab. Sammen med erhvervsskolerne i Kolding og Esbjerg vil de sikre flere unge en praktikplads.
  Det er første gang i Dansk Industris historie, at organisationen indgår sådan en aftale. Den blev torsdag underskrevet - netop på et værksted i Vejen.
  Det er DI Sydvestjylland og Vejen Kommune som i samarbejde med Hansenberg i Kolding og EUC Vest i Esbjerg vil forsøge at sikre flere unge en praktikplads i industrien.
  